alexandrainst/scandi-wiki huggingface dataset:
Vignola

Vignola er ein by og ein kommune i provinsen Modena i regionen Emilia-Romagna i Italia. Kommunen har 25 000 ibuarar og dekker ei flatevidd på 22,7 km². Byen ligg ved elva Panaro, 25 kilometer sør-sørvest for provinshovudstaden Modena og 125 meter over havet.

Byen Vignola skal ha voks fram kring ei borg som vart bygt på staden i 1826. Gjennom hundreåra rådde fyrstar frå ulike fyrsteslekter over byen, sist hertugdømmet Modena frå 1814 til Italias samling.

Kjelder
Denne artikkelen bygger på «Vignola» frå ,  den 12. juli 2013.  
 

Byar i Italia
Byar i Emilia-Romagna
Rsync

rsync er eit verktøy, med eigen nettverkeprotokoll, for UNIX-liknande operativsystem (Linux, BSD, OS-X osb. (men òg for Windows), som synkroniserer filer og katalogar frå ein datamaskin til ein annan. For å overføra data snøggast råd og for å generera minst muleg nettrafikk nyttar rsync deltakoding. rsynch nyttar TCP-port 873 og kan nytta SSH for å overføra data over ein kryptert kanal. rsync vert ofte nytta for sikkerheitskopiering og det finst fleire grafiske grensesnitt for rsync. 

Systemprogramvare
Schio

Schio er ein by og ein kommune i provinsen Vicenza i Veneto-regionen i Italia. Kommunen har i kring 40 000 ibuarar og dekker eit areal på 67 km². Byen ligg nord for provinshovudstaden Vicenza. Han ligg ved austbreidda av Gardasjøen, 211 meter over havet. Kring om byen reiser mindre dolomitt-fjell seg.

Soge
På 1100-talet hadde Schio hvorte eit viktig og rikt senter i tilverkinga og handelen med ull. I dag er Schio ein industribyr, mykje takk vere Alessandro Rossi, som i det 19. hundreåret grunnla Italias største ullfirma, Lanerossi. Lanerossi, Conte og Cazzola var dei viktigaste produsentane av ullvarer i byen, som var eit hovudsenter i ullhandelen i Italia.

Kjelder
Denne artikkelen bygger på «Schio» frå ,  den 12. juli 2013.  
 

Byar i Italia
Byar i Veneto
Valdagno

Valdagno er ein by og ein kommune i provinsen Vicenza i Veneto-regionen i Italia. Kommunen har i kring 27 000 ibuarar og dekker eit areal på 50,2 km². Byen ligg om lag 25 kilometer nordvest for provinshovudstaden Vicenza.

Byen høyrde på 1800-talet under Frankrike og deretter Austerrike. Fyrst i 1866 kom Valdagno med i kongeriket Italia.

Valdagno er ein industriby, der den store tekstilverksemda Marzotto har hatt sitt hovudkontaor sidan firmaet vart grunnlagt i 1836.

Kjelder
Denne artikkelen bygger på «Valdagno» frå ,  den 12. juli 2013.  
 

Byar i Italia
Byar i Emilia-Romagna
Arzignano

Arzignano er ein by og ein kommune i provinsen Vicenza i Veneto-regionen i Italia. Kommunen har i kring 26 000 ibuarar og dekker eit areal på 34 km². Byen ligg om lag 23 kilometer vest for provinshovudstaden Vicenza, 39 meter over havet.

Kjelder
Denne artikkelen bygger på «Arzignano» frå ,  den 12. juli 2013.  
 

Byar i Italia
Byar i Emilia-Romagna
Thiene

Thiene er ein by og ein kommune i provinsen Vicenza i Veneto-regionen i Italia. Kommunen har i kring 24 000 ibuarar og dekker eit areal på 19,7 km². Byen ligg om lag 22 kilometer nord for provinshovudstaden Vicenza, 147 meter over havet.

Thiene er ein industriby, med mange mindre og halvstore verksemder. Byen, som er mellom dei rikaste i Italia, har dei seinare år fått mange immigrantar frå stader som Marokko, Asia og Aust-Europa.

Kjelder
Denne artikkelen bygger på «Thiene» frå ,  den 12. juli 2013.  
 

Byar i Italia
Byar i Emilia-Romagna
Vossamål

Vossamål eller vossing er namn på dialekta som vert snakka i Voss herad i Hordaland. Vossamålet høyrer inn under dei indre sørvestlandske målføra og er i nær slekt med hardingmål og indre sognemål. 

Særleg hardingmål og vossamål har mange trekk til felles, t.d. at dei begge er sørvestlandske a-mål, der alle infinitivar endar på a. Begge dialektene har segmentering og differensiasjon, omfattande bruk av diftongar, t.d. å - ao, ei - ai. I tillegg har dei begge eit skilje mellom sterke og svake hokjønnsord, der det heiter ai sol, dan solæ, men ai visa, dan viso. Men der dativ er utdøydd i Hardanger, er det framleis levande på Voss. Også fleirtalsbøying av verb har halde seg betre på Voss enn i Hardanger. Dialektene skil seg også i tonefallet, i pronomenbruk og i ulike einskildord.

På Vossevangen veks det fram eit sentrumsmål som er ein del forenkla i forhold til det tradisjonelle vossamålet. Skarre-r har kome inn i vossinga i løpet av dei siste generasjonane, og lever no side om side med den tradisjonelle rulle-r-en.

Lydprøvar

Kjelder 

 Store Norske Leksikon: Voss - språk.
 Opedal, Halldor O. (2005) Hardingmålet. Ord og vendingar og stil. Ny og auka utgåve ved Oddmund Hus. Frå denne boka er særleg artikkelen «Målsamlaren Halldor O. Opedal» brukt, skriven av Botolv Helleland.

Voss herad
Norske målføre
A-mål
Heradstveit

Heradstveit er ein gard i Kvam herad i Hardanger. Garden ligg på om lag 250 m.o.h. mellom Vikøy og Tørvikbygd på austsida av Hardangerfjorden og har vore i drift sidan 1600-talet. Gardshuset er i dag modernisert og gjort om til overnattingshus for turistar.  I tillegg er her utmarksdrift og sagbruk.  Kunstmålaren Mons Breidvik (1881-1950) var ei tid busett på Heradstveit. 

Ifylgje bøkene til Halldor O. Opedal var Heradstveit eit gamalt skilje mellom å-lyd og ao-lyd i Hardanger. Innanfor Heradstveit, mot Norheimsund og lenger inn i Hardanger, sa ein ao for å i ord som båt, blå og grå. Utanfor Heradstveit uttalte ein desse orda med å-lyd utan diftong.

Fotnotar 

Geografi i Kvam
Gardar i Vestland
Senigallia

Senigallia er ein by og ein kommune i provinsen Ancona i Marche-regionen i Italia. Kommunen har 45 000 ibuarar og dekker eit areal på 115 km². Byen ligg ved Adriahavet, med jarnbane 25 kilometer nord for provinshovudstaden Ancona.

Senigallia er ein badeby, med særleg mange turistar frå Belgia, Nederland og Tyskland.

Kjelder
Denne artikkelen bygger på «Senigallia» frå ,  den 12. juli 2013.  
 

Byar i Italia
Byar i Marche
Jesi

Jesi er ein by og ein kommune i provinsen Ancona i Marche-regionen i Italia. Kommunen har 40 000 ibuarar og dekker eit areal på 107,7 km². Byen ligg på nordbreidda av elva Esino, 11 kilometer før ho munnar ut Adriahavet.

Jesi er ein meir enn 2500 år gammal by.

Komponisten Giovanni Battista Pergolesi og fektaren Valentina Vezzali vart begge fødd i Jesi.

Kjelder
Denne artikkelen bygger på «Jesi» frå ,  den 12. juli 2013.  
 

Byar i Italia
Byar i Marche
Fabriano

Fabriano er ein by og ein kommune i provinsen Ancona i Marche-regionen i Italia. Kommunen har i kring 32 000 ibuarar og omfattar ei flatevidd på 270 km². Byen ligg i Esino-dalen, 44 kilomter frå Adriahavet.

Det multinasjonale konsernet Indesit, med 16 000 tilsette, har hovudkontoret sitt i Fabriano.

Målaren Gentile da Fabriano var fødd i eller i nærleiken av Fabriano.

Kjelder
Denne artikkelen bygger på «Fabriano» frå ,  den 12. juli 2013.  
 

Byar i Italia
Byar i Marche
Osimo

Osimo er ein by og ein kommune i provinsen Ancona i Marche-regionen i Italia. Kommunen har 34 000 ibuarar og dekker eit areal på 105,4 km². Byen ligg på ein åsrygg i nærleiken av Adriahavet, med jarnbane 15 kilometer sør for provinshovudstaden Ancona.

Osimo vart grunnlagt av grekarar for 2400 år sidan.

Kjelder
Denne artikkelen bygger på «Osimo» frå ,  den 12. juli 2013.  
 

Byar i Italia
Byar i Marche
Alcorta Rocks

Alcorta Rocks er ein nunatak på austkysten av Maumee Bight på Ross Island i Antarktis, 3 km aust-nordaust for Rocky Point. Fjellet har ei høgd på kring 100 moh og er spesiell fordi tre ryggar går ut i kvar sin retning frå midten. Han vart namngjeven av Advisory Committee on Antarctic Names i 2000 etter Jesse J. Alcorta, som var åtte feltsesongar ved McMurdo-basen frå 1992–93 og hadde mange turar til Amundsen-Scott-stasjonen som spesialist på handsaming av farleg avfall.

Kjelder 
Denne artikkelen bygger på «Alcorta Rocks» frå ,  den 12. juli 2013. 
 oppgav desse kjeldene: 
 
 

Nunatakar på Ross Island
Centipede Nunatak

Centipede Nunatak er ein smal nunatak som er 500 meter lang, 0,8 nautiske mil nord-nordvest for Ford Rock sentralt på Hut Point Peninsula på Ross Island. Namnet Centipede, som tyder tusenbein på engelsk, syner til snøen som dekker delar av nunataken slik at han ser ut som eit tusenbein. Han vart namngjeven av Advisory Committee on Antarctic Names i 2000.

Kjelder 

Nunatakar på Ross Island
Kaka Nunatak

Kaka Nunatak er den mest markante av Kea Nunataks, med ei høgd opp mot ca. 1400 m nær midten av gruppa. Han ligg 2 nautiske mil (3,7 km) søraust for toppen av Mount Bird nordvest på Ross Island. Kaka Nunatak er ein av fleire stader nær Mount Bird som har fått namn etter ein lokal fjellfugl frå New Zealand. Han vart namngjeven av New Zealand Geographic Board (NZGB) i 2000.

Kjelder

Nunatakar på Ross Island
Kakapo Nunatak

Kakapo Nunatak er den særlege av to liknande nunatakar, kring 600 meter frå kvarandre, og 3,3 nautiske mil (6 km) nord-nordaust for Mount Bird nordvest på Ross Island. Han har ei høgd på ca. 1200 m og, som Takahe Nunatak like nordaust, ser han ut til å vere ein del av ein isdekt kraterkant. Kakapo Nunatak er ein av fleire nær Mount Bird som har fått namn etter lokale fjellfuglar frå New Zealand. Han vart namngjeven av New Zealand Geographic Board (NZGB) i 2000.

Kjelder

Nunatakar på Ross Island
Kea Nunataks

Kea Nunataks er ei rekkje nunatakar 1,2 nautiske mil (2,2 km) søraust for toppen av Mount Bird på Ross Island. Fjellet strekkjer seg nordvest til søraust og er 1,5 nautiske mil (2,8 km) langt. Kea Nunataks er ein av fleire stader nær Mount Bird som har fått namn etter lokale fjellfuglar frå New Zealand. Han vart namngjeven av New Zealand Geographic Board (NZGB) i 2000.

Kjelder

Nunatakar på Ross Island
Kienle Nunataks

Kienle Nunataks er tre nunatakar på rekkje nord for Mount Terror nordaust på Ross Island. Nunatakane strekkjer seg 1 nautisk mil aust-vest og har ei høgd på kring 1700 moh. Den sentrale nunatak ligg 2,5 nautiske mil nord-nordaust for toppen Mount Terror. Etter forslag frå P.R. Kyle vart det namngjeven av Advisory Committee on Antarctic Names (US-ACAN) etter Juergen Kienle ein lagleiar for undersøkinga av vulkansk- og seismisk aktivitet på Mount Erebus i seks feltsesongar, 1980-81 til 1985-86.

Kjelder

Nunatakar på Ross Island
Mümü Nunatak

Mümü Nunatak er ein nunatak nord i Kyle Hills på Ross Island. Fjellet ligg 2 nautiske mil (3,7 km) vest-sørvest for Towle Point og 0,6 nautiske mil (1,1 km) innover frå dei bratte klippene på nordaustsida av øya. Namnet Mümü (som tyder stormande vind) er eit av fleire vindnamn på maori nytta av New Zealand Geographic Board (NZGB) i området.

Kjelder

Nunatakar på Ross Island
Norman Crag

Norman Crag er ein ulendt nunatak 2,2 nautiske mil (4,1 km) nord for toppen av Mount Bird på Ross Island. Fjellet har ein delt topp og ei høgd på over 1400 m. Han vart namngjeven av New Zealand Geographic Board (NZGB) (2000) etter Bob Norman.

Kjelder

Nunatakar på Ross Island
Ponui Nunatak

Ponui Nunatak er ein nunatak som ligg 0,6 nautiske mil (1,1 km) søraust for Slattery Peak og 5,6 nautiske mil (10 km) sørvest for The Knoll søraust på Ross Island. Fjellet har ei høgd på 320 m nær grensa mellom øya og Rossbarrieren. Namnet Ponui (som tyder sønnavind) er eit av fleire vindnamn på maori nytta av New Zealand Geographic Board (NZGB) i nærleiken.

Kjelder

Nunatakar på Ross Island
Takahe Nunatak

Takahe Nunatak er den nordlege av to liknande nunatakar som ligg 600 meter frå kvarandre og 3,3 nautiske mil (6 km) nord-nordaust for Mount Bird nordvest på Ross Island. Han har ei høgd på ca. 1100 m og som Kakapo Nunatak er han ein av fleire i nærleiken av Mount Bird som har fått lokale fuglenamn frå New Zealand. Han vart namngjeven av New Zealand Geographic Board (NZGB) i 2000.

Kjelder

Nunatakar på Ross Island
Tarr Nunatak

Tarr Nunatak er ein nunatak med ei høgd opp mot ca. 1700 m på nordvestsida av Mount Erebus på Ross Island. Fjellet ligg 1,2 nautiske mil (2,2 km) sør-sørvest for Abbott Peak. Han vart namngjeven av New Zealand Geographic Board (NZGB) (2000) etter L.W. (Wally) Tarr frå RNZAF, ein flymekanikar frå New Zealand under Commonwealth Trans-Antarctic Expedition i 1956-58.

Kjelder

Nunatakar på Ross Island
Tazieff Rocks

Tazieff Rocks er ein nunatak i Antarktis 0,8 nautiske mil (1,5 km) søraust for Micou Point på Ross Island. Han har ei høgd på ca. 200 meter ved sørenden av Endeavour forlandsbre. Etter forslag for P.R. Kyle, er han namngjeven av Advisory Committee on Antarctic Names (US-ACAN) etter Haroun Tazieff, ein kjend fransk vulkanlog som arbeidde ved Mount Erebus med fleire grupper franske forskarar i løpet av tre feltsesongar mellom 1973 og 1979.

Kjelder

Nunatakar på Ross Island
Malala Yousafzai

Malala Yousafzai () er ein pakistansk bloggar og aktivist. Ho var 11 år gamal då ho byrja skriva under pseudonym for BBC Urdu om livet i heimstaden Mingora i Swat-distriktet under Taliban-styre. I oktober 2012 vart ho skoten i hovudet av ein talibanar for at ho hadde kjempa for rettane til jenter å studera. Skytinga vekte stor interasjonal merksemd, og Malala vart flogen til Storbritannia for å få handsama skadane. Ho vart skriven ut av sjukehuset i januar 2013.

I 2014 fekk ho Nobels fredspris saman med Kailash Satyarthi.

Kjelder 
 Profile: Malala Yousafzai - BBC

Pakistanske aktivistar
Pakistanske forfattarar
Pakistanske nobelprisvinnarar
Vinnarar av Nobels fredspris
Baderom

Baderom er eit eige rom der ein kan vaska og stella seg. Eit baderom er eit våtrom som gjerne har innlagt vatn og møblar som dusj/badekar, handvask og eventuelt bidé. Mange stader i verda er det også vanleg å ha klosettskål på badet slik at ein kan gå på do der. I eller ved rommet kan ein også ha ein varmtvasstank og i nokre høve ein vaskemaskin.

Baderom blir brukt til bading, dusjing, vasking og dobesøk det er do. Dei blir ofte også brukt til tannpuss, barbering, stelling av hår og sminking. Til hjelp for dette stell er det vanleg å ha ein baderomsspegel. Pleieprodukt, klutar, handklede og medisinar blir også ofte oppbevart på badet. Møblar som skap og hyller blir ofte fastmontert på veggen med rom under for å hindra oppsamling av fukt. Baderom kan også ha vifter installert som pumpar ut fukt.

Bruken av vatn i baderommet gjer at det må byggjast med fuktmotstand i veggar, tak og golv, avløp og at all  elektrisitet må vera jorda for at det skal vera trygt å bruka lys og ulike apparata, som barbermaskin eller hårtørkar. Rommet er vanleg å innreia med fliser eller fuktmotstandige tapet og golvbelegg. På golvet kan ein ha eit lite teppe eller matte som er lett å flytta og reingjera eller tørka.

Historie
Før det blei vanleg med innlagt vatn i hus hadde ein sjeldan eigne baderom, men kunne vaska seg i ein servant, eit kar eller ein stamp som det blei bore vatn til, eller ein kunne bada i eit offentleg bad, badstove eller ved ei vasskjelde. Dei første moderne baderomma blei laga eit stykke utpå 1800-talet, først i herskapshus og slott. På 1900-talet blei eit særskild baderom med badekar, vask og vassklosett stadig vanlegare i Vesten. I Japan utvikla ein derimot moderne baderom med separate rom for badekar, vask og do.

Moderne baderom
I moderne tid har baderomma i Noreg endra seg mykje. Det er no vanleg at ein dusjar og lar badet renne ned på flisene og ut i sluken, framfor oppi eit kar. Dette har blitt mogleg som følgje av at ein har fått betre membranar og fliser, som gjer at baderommet tolar fukt. Rehabilitering av moderne baderom frå seriøse handverkarar kostar mellom 160-250 000 kroner i Noreg.. Moderne baderom blir i dag bygd etter spesifikasjonar gjeve i forskrifta Tek 10, der ein ofte brukar våtromsnorm som ein rettleiar.

Biletdøme

Kjelder

Lloyd Alter,  The History of the Bathroom Part 3: Putting Plumbing Before People, treehugger.com
History and Design of the Bathroom Part 6: Learning from the Japanese, treehugger.com
 Philip Brasor og Masako Tsubuku, Dip into the history of the Japanese ‘system bath’, japantimes.co.jp
Japanese Bathrooms, japan-guide.com
Lucy Worsley, An Intimate History of the Home , historytoday.com

Rom
Hygiene
Bading
Merano

Meran (tysk), eller Merano (italiensk), eller Maran (ladinsk), er ein by og ein kommune i provinsen Bolzano/Sør-Tyrol i den autonome regionen Trentino-Alto Adige i Italia. Kommunen har 38 000 ibuarar og dekker ei flatevidd på 26 km². Byen ligg i ei gryte, 325 meter over havet, mellom fjell som er opptil 3 335 meter over havet.

Meran er den nest største byen i provinsen og ligg ved elva Etsch (italiensk Adige), der dalføra Vinschgau, Passeiertal og Ultental møtest. Han er ein turist- og kurstad, ettertrakta for sitt milde klima.

52 % av ibuararane i kommunen har tysk til morsmål, medan 48 % italiensktalande.

Meran låg under Austerrike fram til 1919, då vart byen underlagt kongeriket Italia.

Ymse
Finalen i Handball-VM 2001 for kvinner mellom Russland og Noreg fann stad i Merano.

Kjelder
Denne artikkelen bygger på «Merano» frå ,  den 12. juli 2013.  
 

Byar i Italia
Brixen

Brixen (tysk), Bressanone (italiensk) eller Porsenù (ladinsk) er ein by og ein kommune i provinsen Bolzano/Sør-Tyrol i den autonome regionen Trentino-Alto Adige i Italia. Kommunen har vel 20 000 ibuarar og dekker ei flatevidd på 84,9 km². Byen ligg ved elva Eisack, 560 meter over havet, om lag 40 kilometer nord for provinshovudstaden Bolzano.

73 % av ibuararane i kommunen har tysk til morsmål, medan 26 % er italiensktalande og 1,34 % har ladinsk til morsmål.

Soge
Frå 500-talet til 1803 var Brixen eit sjølvstendig fyrstebispedømme som eigde store vidder i nærområda til byen, i tillegg til i Pustertal, Aust-Tirol og Krain. Bispedømmet hadde til 900-talet sete i klosteret Säben ved Klausen, nokre kilometer vest for Brixen. Rundt år 960 vart bispesetet flytta til Brixen.

Ymse
Fjellklatraren Reinhold Messner og skirennaren Denise Karbon er begge frå Brixen.

Kjelder

Denne artikkelen bygger på «Brixen» frå ,  den 12. juli 2013.  

Byar i Italia
Byar i provinsen Bolzano
Kommunar i provinsen Bolzano
Trentino-Alto Adige
Rovereto

Rovereto er ein by og ein kommune i provinsen Trento i den autonome regionen Trentino-Alto Adige i Italia. Kommunen har 38 000 ibuarar og dekker ei flatevidd på 50,9 km². Byen ligg ved elva Adige, 204 meter over havet i dalen Vallagarina.

Rovereto var tidlegare ein viktig produsent av silke. I dag er produksjon av vin, gummi, sjokolade, briller og kaffi viktigast for økonomien.

Fram til 1797 var Rovereto ein sjølvstendig bystat. Etter napoleonskrigane og fram til 1919 låg byen under Austerrike. Sidan 1919 er byen ein del av Italia.

Kjelder
Denne artikkelen bygger på «Rovereto» frå ,  den 12. juli 2013.  
 

Byar i Italia
Trentino-Alto Adige
Kinn Bryggeri

Kinn Bryggeri AS er eit lite bryggeri i Florø som vart etablert av Espen Lothe i 2009. Salet i det første året til bryggeriet var på 2000 liter. Dette auka til 32 000 liter (og ca 2 millionar norske kroner) i 2010, og 76 000 liter i 2011. Bryggeriet er kalla opp etter det gamle kommunehuset i Florø, «Kinnhuset». Kinn Bryggeri produserte i 2012 ca 20 øltypar, hovudsakleg i klasse D (4.7%), men har også nokre sterkare øl. Alle er overgjæra øl av typar som er vanlege for handverksbryggeri, som til dømes saison, IPA og belgisk wit. 

Mannen bak bryggeriet vann NM i heimebrygging i 2006 og 2007. 

Bryggeriet kom på andreplass i NORØL si årlege kåring av årets bryggeri i 2011.

Referansar

Bakgrunnsstoff
 Nettstaden til bryggeriet 

Norske bryggjeri
Næringsliv i Kinn
Skipingar i 2009
Ægir Bryggeri

Ægir Bryggeri er eit mikrobryggjeri i Flåm i Aurland kommune i Vestland. Bryggjeriet er kalla opp etter den norrøne guden Ægir og vart grunnlagd av Aud Melås og Evan Lewis i 2007. Sjefsbryggar er Evan Lewis. 

Bryggeriet er tilknytt Flåmsbrygga Hotel, Flåmstova Restaurant og Furukroa Café.

Øltypar
Bryggeriet lagar følgjande øltypar, som kan kjøpast i polutsal og butikkar i heile landet, og som alle er av typen real ale:
 Bøyla Blonde Ale, 4,7 %
 India Pale Ale, 6,5 %
 Rallar Amber Ale, 4,7 %
 Sumbel Porter, 4,7 %
 Ægir Ratatosk Double IPA, 9 %

I tillegg til desse, som vert laga året rundt, har bryggeriet også fleire typar øl som vert bryggja til ulike årstider eller er eingongsbrygg:
 Brime Red Lager, 4,7 %
 Julebrygg, 4,7 % (raud etikett) og 7 % (grøn etikett)
 Kvase Kølsch, 4.5% (2007–2008)
 Påskesol!, 4,7 %
 Saison, 6,5 % (2008)

Kjelder
Denne artikkelen bygger på «Ægir Bryggeri» frå ,  den 13. juli 2013.

Bakgrunnsstoff
 Nettstaden til bryggeriet 

Næringsliv i Aurland
Norske bryggjeri
Skipingar i 2007
2007 i Noreg
Ølet Corona

Corona er eit meksikansk ølmerke som vert brygt av Grupo Modelo. Corona vart først produsert i 1925 i Mexico by. I dag vert Corona tappa på boksar og glasflasker av ulik storleik.

Kjelder
Denne artikkelen bygger på «Corona (øl)» frå ,  den 13. juli 2013.  
 

Øl
Capannori

Capannori er ein by og ein kommune i provinsen Lucca i Toscana-regionen i Italia. Kommunen har 45 000 ibuarar og omfattar ei flatevidd på 156,6 km². Byen ligg 15 meter over havet, fem kilometer aust for provinshovudstaden Lucca.

Kjelder
Denne artikkelen bygger på «Capannori» frå ,  den 13. juli 2013.  
 

Byar i Italia
Byar i Toscana
Camaiore

Camaiore er ein by og ein kommune i provinsen Lucca i Toscana-regionen i Italia. Kommunen har i kring 335 000 ibuarar og omfattar ei flatevidd på 84,6 km². Bysentrumen ligg 34 meter over havet, med den vestleg delen av kommunen ligg ved Liguriahavet. Kommunesenteret er om lag 25 kilometer nordvest for provinshovudstaden Lucca.

Kjelder
Denne artikkelen bygger på «Camaiore» frå ,  den 13. juli 2013.  
 

Byar i Italia
Byar i Toscana
Pietrasanta

Pietrasanta er ein by og ein kommune i provinsen Lucca i Toscana-regionen i Italia. Kommunen har i kring 25 000 ibuarar og omfattar ei flatevidd på 41 km². Kommunen ligg ved Liguriahavet, med bysentrum tre kilometer frå kystlina og 14 meter over havet.

Byen vart bygt under romarriket, medan mellomalderbyen vart grunnlagt på same staden i 1255. Fyrstar av Medici-ætta rådde over byen frå tidleg på 1500-talet og dei neste tre hundreåra. Byen var mykje plaga av malaria i eit par hundreår frå 1600-åra, og opplevde ei lang nedgangstid. I 1861 vart byen innlemma i kongeriket Italia.

Oppfinnaren Eugenio Barsanti og poeten Giosuè Carducci var begge frå Pietrasanta.

Kjelder
Denne artikkelen bygger på «Pietrasanta» frå ,  den 13. juli 2013.  
 

Byar i Italia
Byar i Toscana
Massarosa

Massarosa er ein by og ein kommune i provinsen Lucca i Toscana-regionen i Italia. Kommunen har 23 000 ibuarar og omfattar ei flatevidd på 68,6 km². Byen ligg 10 meter over havet, få kilometer aust for kystbyen Viareggio. Mykje av kommunen er tidlegare sumplandskap, med Massaciuccoli-vatnet i sør.

Kjelder
Denne artikkelen bygger på «Massarosa» frå ,  den 13. juli 2013.  
 

Byar i Italia
Byar i Toscana
Cascina

Cascina er ein by og ein kommune i provinsen Pisa i Toscana-regionen i Italia. Kommunen har i kring 44 000 ibuarar og omfattar ei flatevidd på 79,2 km². Byen ligg 10 meter over havet, 13 kilometer aust for provinshovudstaden Pisa og 20 kilometer frå Middelhavet.

Kommunen er for ein stor del ein forstad til Pisa, og nyter godt av den store sommarturismen til den byen.

Kjelder
Denne artikkelen bygger på «Cascina» frå ,  den 13. juli 2013.  
 

Byar i Italia
Byar i Toscana
Pontedera

Pontedera er ein by og ein kommune i provinsen Pisa i Toscana-regionen i Italia. Kommunen har knappe 29 000 ibuarar og omfattar ei flatevidd på 46,0 km². Bysentrum ligg 14 meter over havet, 13 kilometer aust for provinshovudstaden Pisa og 20 kilometer frå Middelhavet.

Pontedera er eit industrisenter i regionen. Staden er framom alt kjend for skuterfirmaet Piaggio, som her har sitt hovudkontor og sin største fabrikk. Piaggio lanserte den store suksessen Vespa i 1946.

Kjelder
Denne artikkelen bygger på «Pontedera» frå ,  den 13. juli 2013.  
 

Byar i Italia
Byar i Toscana
Quarrata

Quarrata er ein by og ein kommune i provinsen Pistoia i Toscana-regionen i Italia. Kommunen har vel 25 000 ibuarar og omfattar ei flatevidd på 46 km². Byen ligg 48 meter over havet, ti kilometer søraust for provinshovudstaden Pistoia.

Kjelder
Denne artikkelen bygger på «Quarrata» frå ,  den 13. juli 2013.  
 

Byar i Italia
Byar i Toscana